钦定古今图书集成/历象汇编/乾象典/第083卷 > 水龙吟〈雨〉 赵长卿
## 钦定古今图书集成/历象汇编/乾象典/第083卷 > 水龙吟〈雨〉 赵长卿

淡烟轻雾濛濛，望中乍歇凝晴昼。才惊一霎，催花还
又随风过了。清带梨梢，晕含桃脸，添春多少。向海棠
点点，香红染遍，分明是、胭脂透。　无奈芳心滴碎，阻
游人、踏青携手。檐头线断，空中丝乱，才晴却又。帘幕
间垂处，轻风送、一番寒峭。正留君不住，潇潇更下黄
昏后。